Jeg har været kunde hos telenor i ca 5 år på en adresse i det indre Århus. Der havde jeg en 20/2 forbindelse (best effort så trak kun 16-17 men det er vel ok) og den virkede stort set altid. Forrige år flytter jeg ca 7 km ud af århus og kontakter telenor ca 15/10-09 for at bestille en flytning, samt høre hvilke hastigheder de kan tilbyde på den nye adresse. Jeg bliver informeret om at jeg kan få en 10/1 og det bestiller jeg udført til 01/12-09.

Ca. d. 25/10 kontakter jeg dem igen for at høre om vi kan rykke flytningsdato fra 01/12-09 - 20/11-09. Det kan vi sagtens, intet problem.

d. 20/11 flytter jeg til den nye adresse og sætter min router til. Den kommer online efter et par minutter og jeg går på nettet. Det går dræbende langsomt og mit netmeter viser noget i retning af en 256 forbindelse. Jeg kontakter Telenor og de melder at der slet ikke er åbent da jeg først har bestilt flytning pr 01/12-09... jeg må pænt minde supporteren om at jeg faktisk ER på nettet, det går bare langsomt. Efter lidt tid finder supporteren ud af at der faktisk ER åbent, men der mangler en fil på deres central. Den uploader han hvorefter jeg tager en hastighedstest. Nu viser den 5mb/512. Supporteren kommentar er: "...jamen det tager lige lidt tid for filen at tage effekt, den er lidt tid om at skrue op for forbindelsen..." Nu har jeg selv været IT supporter for en ISP i næsten 4 år, så jeg ved det er en gang bull jeg får i hovedet. Jeg er ikke i humør til at diskuterer så jeg "godtager" hans forklaring og vi afslutter. 

De næste par dage bliver det ikke bedre. den ligger omkring 5-6mb down.

Denne gang skriver jeg en mail til telenor. Forklare dem forløb og status pt. Der går ca 5 dage så svare de at de har målt 10/1 fint på centralen og forventer derfor ikke at jeg har problemer.... det er kobber... jeg er ca 5 km fra centralen. Jeg skriver tilbage at det ikke giver mening at jeg skal kunne trække 10 bare fordi en central 5km fra mig kan. 

Få dage senere får jeg en besked på min tlfsvare fra telenor at de gerne vil tale med mig om min forbindelse. Jeg ringer til vedkommende som havde lagt sit nr til mig og hun siger at hun er ked af misforståelserne men at de godt kan se at de slet ikke kan tilbyde 10mb på min adresse. De kan kun tilbyde 8/½. Det er der jo ikke noget at gøre ved så det bestiller jeg.

Der går lidt tid, hvor hastigheden ikke bliver bedre. Jeg trækker 5-6mb ned. ½-1 op. Jeg ringer til dem igen og får fat på en kompetent medarbejder (YES!!!) og kan konstaterer at jeg i deres billing system korrekt var sat til 8/½ forbindelse men ikke på centralen. Det fikser han og jeg trækker derefter 6-7mb ned. 1 op.
Derefter virker forbindelsen det meste af tiden fint. men hen sidst på vinteren 2010 bliver det dårligt igen. Jeg lægger mærke til at der står en TDC boks lidt nede af vejen som har kabler hængende ud da de lokale børn har brugt den til at bygge sneramper op af. Jeg kontakter telenor for at fejlmelde boksen hvorefter de spørger om jeg har det ethernet kabel siddende mellem router og pc som jeg fik fra dem. Den samtale er hurtigt slut og jeg ringer til TDC i stedet. Det tager dem 30 sekunder at bestille en tekniker (som så kom 14 dage senere) 

Efter alt det synes jeg det er på tide telenor får lidt konstruktiv kritik. (og jeg mener konstruktiv! Jeg har selv arbejdet i support og ved godt man ikke kommer langt med at "råbe" af supporteren) Så jeg sender dem en lang mail hvor jeg forklare hele hændelsesforløbet og slutter med at jeg håber de kan bruge mit eksempel til at stramme lidt op hist og her. Samtidig skriver jeg at det IKKE er en klage, bare en opfordring.

Ca 14 dage senere modtager jeg et svar som tydeligt bare er et standardsvar der er blevet sat ind i mailen. Der får jeg forklaret hvordan hastighedstests virker og hvordan man tager en hastighedstest. Nøj jeg var tæt på at eksploderer. Jeg skriver tilbage at dette nu er en personlig klage over vedkommende som har besvaret mailen og at det er et typisk eksempel på hvordan man kan tage en delikat sag, som bare kræver et personligt svar, og fucke det GRUNDIGT op bare ved ikke at læse hvad der står i mailen fra kunden.

Et par dage senere bliver jeg ringet op af en leder fra telenor som undskylder mange gange og tilbyder at hjælpe med mine problemer (dvs han har heller ikke læst den første mail hvor jeg skriver at det pt virker ”fint”) Jeg forklare situationen og vi har en behagelig samtale. 

Derefter virker det fint et stykke tid, men pludseligt får jeg et brev fra telenor: "kære kunde. der er taget en beslutning om at skære ned på antallet af forskellige produkter telenor tilbyder. Derfor opgraderer vi din hastighed til 10/1 og du betaler normal prisen for 10/1." 

Jeg kontakter telenors kundeservice og forklare dem det slet ikke er en mulighed for dem da det produkt de skriver de vil give mig ikke er til rådighed i mit område. Kundeservice trunten fatter NADA og gentager bare hvad jeg allerede har læst i brevet. Jeg lægger på og ringer til deres support i stedet. Her får jeg fat på en meget forstående supporter som fortæller at de også i supporten står meget uforstående overfor ledelsens beslutning men at han desværre intet kan gøre. Så jeg opsiger mit telenor produkt og slipper af med min hovedpine. 

DET er årsagen til at jeg score telenor 1 stjerne af 5. Bor man tæt på en central burde det virke fint, men så snart der er problemer og du bliver nødt til at kontakte telenor.. SÅ hoppe kæden af.